Răzvan Lucescu a câștigat al titlul de campion cu PAOK Salonic în Grecia, după ce a învins pe Aris, 2-1, iar Mircea Lucescu a fost la meci.
La sosirea în țară, Mircea Lucescu a vorbit despre succesul fiului său. E al doilea titlul câștigat de Răzvan Lucescu la PAOK, după cel din 2019.
„Răzvan și-a dorit mult. (Reporter: A fost un vis magic?) Nu pot să spun magic, pentru că asta înseamnă să aștepți de la cineva să aducă succesul. Acesta a fost un succes muncit, pregătit, gândit de-a lungul timpului. Nu întâmplător a devenit echipa cea mai puternică într-un campionat extrem de greu, nu din punct de vedere al nivelului tehnic, că atunci ar trebui să-l compare cu campionatul Angliei sau al Spaniei, dar din punct de vedere al participării oamenilor, suporterilor, la fenomenul acesta fotbalistic este cu totul deosebit, în Grecia și Turcia.
Acolo sunt oameni care dau totul din punct de vedere emoțional pentru echipele lor. Îmi aduc aminte că aveam șanse la joc în Turcia cu Galatasaray și Beșiktaș și nu mă surprinde, am participat mai ales în săptămâna asta. De trei ori am fost la Salonic, la meciul cu Olimpiacos, la cel cu Panathinaikos, plus la meciul cu Aris. De fiecare dată e o atmosferă care te copleșește. Oamenii participă cu atâta intensitate, pleacă de la dragostea pentru echipa lor, ajung la agresivitate.. sunt fanatici.
(Reporter: Cum ați trăit în tribune meciul?) Ne-am suit într-un microbuz al clubului, conducătorii ne-au dus, ne-au izolat într-un colț de stadion închiși într-o cușcă de sticlă, nici de respirat nu se putea. Pentru că.. vedeți până unde merge această pasiune, până la lipsă de ospitalitate. Dar victoria a fost imensă, publicul după meci, pentru că nu s-au putut manifesta acolo, nu aveau cum, la stadion au fost peste 40 de mii de suporteri. De acolo au plecat și la castelul lor din centru.
Din punct de vedere profesional, după foarte mult timp, m-am dus la meci dar nu simțeam absolut nimic. Acum, în ultima perioadă, am retrăit momentele așa cum le trăiam pe bancă, la marginea terenului, emoții, senzații, sentimente. Tot timpul treceam de la starea de bucurie la cea de preocupare, pentru că au fost niște momente destul de grele, mai ales în ultimele 10 minute cu eliminarea fundașului central.
Ei au atacat mai mult pentru că erau o echipă foarte bună formată din 11 străini, față de PAOK care avea doar opt. O victorie imensă, i-am și mulțumit după meci, i-am spus Mulțumesc Răzvan că m-ai făcut să retrăiesc momentele alea extraordinare. În momentul ăsta nu mă văd să mă mai despart de fotbal, am ce să fac de acum încolo.
Cât a fost mic, Răzvan a fost tot timpul cu mine. A văzut toate meciurile cu Corvinul, toate cu Dinamo, cantonamente tot. Acum roata vieții s-a schimbat și eu mă duc după el. Așa că e foarte plăcut.
(Reporter: A intrat în istoria orașului Salonic) Este în istorie de mult. O să devină o legendă. Au trecut mulți antrenori de valoare prin Salonic. Întrebați-l pe el când vine (dacă se gândește la grupele Champions League)”, a afirmat Mircea Lucescu.